**МОНГОЛ УЛСЫН ХУУЛЬ**

2020 оны ... дугаар Улаанбаатар

сарын ...-ны өдөр хот

**КОРОНАВИРУСТ ХАЛДВАР /КОВИД~~-~~19/-ЫН ЦАР ТАХЛЫН ҮЕД ХАЛДВАРЫН ГОЛОМТОД БОЛОН ЭРСДЭЛ БҮХИЙ НӨХЦӨЛД ҮҮРЭГ ГҮЙЦЭТГЭХ ЯВЦАД ХАЛДВАР АВСАН ТӨРИЙН АЛБАН ХААГЧИД НЭГ УДААГИЙН МӨНГӨН ТЭТГЭМЖ ОЛГОХ ТУХАЙ**

 **1 дүгээр зүйл.Хуулийн зорилт**

 1.1.Энэ хуулийн зорилт нь коронавируст халдвар /ковид~~-~~19/-ын  цар тахлын үед халдварын голомтод болон эрсдэл бүхий нөхцөлд үүрэг гүйцэтгэх явцад халдвар авсан төрийн албан хаагчид нэг удаагийн мөнгөн тэтгэмж олгохтой холбогдсон харилцааг зохицуулахад оршино.

**2 дугаар зүйл.** **Коронавируст халдвар /ковид~~-~~19/-ын цар тахлын үед халдварын голомтод болон эрсдэл бүхий нөхцөлд ажиллах явцад халдвар авсан төрийн албан хаагчид нэг удаагийн мөнгөн тэтгэмж олгох тухай хууль тогтоомж**

 2.1. Коронавируст халдвар /ковид~~-~~19/-ын  цар тахлын үед халдварын голомтод болон эрсдэл бүхий нөхцөлд үүрэг гүйцэтгэх явцад халдвар авсан төрийн албан хаагчид нэг удаагийн мөнгөн тэтгэмж олгох тухай хууль тогтоомж нь Монгол Улсын Үндсэн хууль, Гамшгаас хамгаалах тухай хууль, Коронавируст халдвар /ковид~~-~~19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хууль, Засгийн газрын тусгай сангийн тухай хууль, энэ хууль болон эдгээр хуультай нийцүүлэн гаргасан хууль тогтоомжийн бусад актаас бүрдэнэ.

2.2. Монгол Улсын олон улсын гэрээнд энэ хуульд зааснаас өөрөөр заасан бол олон улсын гэрээний заалтыг дагаж мөрдөнө.

**3 дугаар зүйл. Хуулийн үйлчлэх хүрээ**

3.1. Коронавируст халдвар /ковид~~-~~19/-ын  цар тахлын үед халдварын голомтод болон эрсдэл бүхий нөхцөлд үүрэг гүйцэтгэх явцдаа халдвар авсан төрийн албан хаагчид хамаарна.

 **4 дүгээр зүйл. Мөнгөн тэтгэмж олгох журам**

4.1. Коронавируст халдвар /ковид~~-~~19/-ын  цар тахлын үед халдварын голомтод болон эрсдэл бүхий нөхцөлд үүрэг гүйцэтгэж байгаа төрийн албаг хаагчид Коронавируст халдвар /ковид~~-~~19/ халдвар авсан тохиолдолд 3 сарын албан тушаалын үндсэн цалинтай тэнцэх хэмжээний нэг удаагийн мөнгөн тэтгэмжийг олгоно.

 4.2. Энэ хуулийн 4.1-д заасан нэг удаагийн мөнгөн тэтгэмжийг Засгийн газрын газрын тусгай сангийн тухай хуулийн 11.5.1-д заасны дагуу Засгийн газрын нөөц сангаас гаргах бөгөөд мөнгөн тэтгэмж олгох журмыг Засгийн газар батална.

**5 дугаар зүйл.Үйл ажиллагааны хяналт, тайлагналт**

 6.1.Төрийн аудитын байгууллага энэ хуулийн хэрэгжилтэд аудит хийж, тайланг Улсын Их Хуралд хагас жил тутамд танилцуулна.

 **6 дугаар зүйл.Хууль хүчин төгөлдөр болох**

6.1.Энэ хуулийг баталсан өдрөөс эхлэн дагаж мөрдөнө.

ГАРЫН ҮСЭГ